b"\n_START_ARTICLE_\nAloe plicatilis\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust ramificat o un petit arbre que arriba a fer els 3-5 m d'al\xc3\xa7ada. Les tiges acaben en un grup de fulles aplanades, carnoses, oposades i de color gris verd\xc3\xb3s amb els marges sense dents excepte a la part superior, mesuren 30 cm de longitud i 4 cm d'ample. Les infloresc\xc3\xa8ncies es troben en ra\xc3\xafms cil\xc3\xadndrics, \xc3\xbanics en cada agrupaci\xc3\xb3 de fulles. Els ra\xc3\xafms tenen unes 30 flors tubulars de 5 cm de longitud de color vermell.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\n\xc3\x89s un endemisme de Sud-\xc3\xa0frica al sud de la Prov\xc3\xadncia Occidental del Cap. Pot trobar-se cada cop m\xc3\xa9s als vessants rocosos de les muntanyes ben drenades, des de Franshoek a Elandskloof (ben coneguda al Toits Du Kloof Pass). Viu sobre s\xc3\xb2ls sorrencs. Es troba a una regi\xc3\xb3 on les precipitacions d'hivern s\xc3\xb3n de (600 mm - 1200mm per any).\n_START_SECTION_\nTaxonomia\n_START_PARAGRAPH_\nAloe plicatilis va ser descrita per (Linn\xc3\xa9) Mill. i publicada a Fl. Ind. (N. L. Burman) Prodr. Fl. Cap.: 10, l\xe2\x80\x99any 1768."